Pta-skolier word vermisLouis Smit (16) van Pretoria wat sedert 9 Januarie 2016 vermis word Louis Smit (16), ŉ skolier van Hoërskool Hercules in Pretoria, word sedert 9 Januarie vermis. “Ons vermoed hy is tans in die Kaap,” het Louis Smit sr., Louis se pa, Saterdag aan Maroela Media gesê. “Ons het ŉ buskaartjie gesien wat aandui dat hy Kaap toe is. Volgens sy pa het Louis slegs ŉ paar kledingstukke in ŉ sak en sy selfoon by hom. Louis is verlede week Saterdag omstreeks 10:30 by hul huis in Daspoort gesien. Hy is 1.75 m lank en weeg ongeveer 85 kg. Enigiemand met inligting word versoek om sers. Von Mollendorff by Hercules-polisiestasie te kontak by 012 377 4112 of 082 319 9571.